I juni 1973 ble MS «Sunnhordland» tatt ut av rutetrafikken, tiden hadde løpt fra båten. Hurtigbåten, bedre veier og ferger hadde overtatt og «Sunnhordland» gikk i opplag. I 1974 ble den solgt til Finland og fikk navnet MS «Kristina Brahe» og ble satt inn i cruisetrafikk. Ved senere eierskifte fikk båten navnet MS «Brahe». Under oppholdet i Finland ble båten noe ombygd, blant annet fikk den nye lugarer på bildekket og en restaurantseksjon akter. Også motorene ble skiftet ut og to av merket Caterpillar kom om bord.